รบกวนสอบถามหน่อยครับ มีเรื่องกังวล การฉีดพิษสุนัขบ้าแบบใต้ผิวหนัง ทำไมถึงต้องฉีดที่ต้นแขนทั้ง 2 ข้าง ในวันเดียวกัน แล้วถ้าเกิดวันนัดต่อมาพยาบาลฉีดเข้าใต้ผิวหนังต้นแขนให้ข้างเดียว จะป้องกันได้ไหมครับ และเมื่อโดนกัดในอนาคต ต้องเริ่มฉีดครบคอร์สใหม่ไหมครับ
สวัสดีค่ะ การรับวัคซีนเพื่อป้องกันโรคพิษสุนัขบ้านั้น สามารถรับได้ทั้งแบบฉีดใต้ผิวหนังและฉีดเข้ากล้ามเนื้อที่บริเวณต้นแขนโดยกรณีที่ไม่เคยได้รับวัคซีนมาก่อนเลยนั้น จะต้องรับวัคซีนให้ครบ 5 เข็ม เพื่อป้องกันโรคและกระตุ้นภูมิคุ้มกัน และครั้งแรกคือวันแรกที่ไปพบแพทย์นั้น มักจะมีการฉีดอิมมูโนโกลบูลินหรือก็คือภูมิต้านทานให้โดยตรงทันทีเลย 1 ครั้งในระหว่างที่รอให้วัคซีนปกติกระตุ้นการสร้างภูมิคุ้มกันของร่างกายดังนั้นครั้งแรกอาจจะฉีด 2 เข็ม แต่ครั้งต่อๆไป ก็จะฉีดเพียงเข็มเดียวเป็นปกติค่ะ กรณีรับครบ 5 เข็มไปแล้ว ในอนาคตโดนสัตว์กัดหรือข่วนซ้ำ ก็ควรไปฉีดกระตุ้น โดยการฉีดกระตุ้นถ้าน้อยกว่า 6 เดือนกระตุ้น 1 เข็ม เกิน 6 เดือนกระตุ้น 2 เข็ม ให้นำสมุดวัคซีนไปให้แพทย์ดูด้วยทุกครั้ง